Սակայն պէտք է նշել, որ նախընտրական մրցարշաւի բոլոր մասնակիցները չէ, որ «փողոցային» ձեւաչափն են ընտրել։ Իրենց քարոզարշաւը մամուլի ասուլիսից սկսեցին «Երեւանի հանրութիւն» դաշինքը, «Երկիր ծիրանի» կուսակցութիւնը, «Երեւանցիներ» դաշինքը։ Այդ ուժերի ցուցակների ղեկավարների ելոյթներում, ընդհանուր առմամբ, խօսւում էր բիւջետային ծախսերի արդիւնաւէտութեան, տրանսպորտային խնդիրների լուծման, կոմունալ ծառայութիւնների աշխատանքի լաւացման անհրաժեշտութեան մասին։